b'\n_START_ARTICLE_\nKarel Just Cibic\n_START_SECTION_\n\xc5\xbdivljenje in delo\n_START_PARAGRAPH_\nRodil se je v slovenski dru\xc5\xbeini Valentinu in Mariji Cibic, rojeni \xc5\xa0toka. Po kon\xc4\x8danem u\xc4\x8ditelji\xc5\xa1\xc4\x8du je u\xc4\x8dil na slovenskih \xc5\xa1olah v Trstu. \xc5\xbde v mladosti je deloval kot pevec, organist in zborovodja. V letih 1911\xe2\x88\x921914 je vodil znani pevski zbor Hajdrih na Proseku, med 1. svetovno vojno pa \xc5\xbeenski pevski zbor Danica na Kontovelu (Trst-okolica). Po nastopu fa\xc5\xa1izma se je z dru\xc5\xbeino umaknil v Jugoslavijo. Naselil se je v Mariboru. Tudi tu je deloval kot zborovodja. Po nem\xc5\xa1ki zasedbi Maribora v 2. svetovni vojni je bil pregnan v \xc4\x8ca\xc4\x8dak. Tu in kasneje v Milanovcu je vodil pevska zbora slovenskih izgnancev v Srbijo. Po osvoboditvi se je vrnil v Maribor in nadaljeval z delom zborovodje.'